BASES DE SUBVENCIÓNS DIRIXIDAS A ASOCIACIÓNS E CLUBS DEPORTIVOS SEN FINS DE LUCRO PARA ACTIVIDADES DEPORTIVAS PARA O ANO 2019
ADMINISTRACIÓN LOCAL — Provincial — Deputación Provincial (Subvencións e axudas, 09/04/2019)

A Deputación, consciente da importancia de fomentar o deporte en todas as súas disciplinas e coñecedora das carencias ás que se enfronta, establece as bases reguladoras de concesión de axudas e subvencións públicas destinadas a promover, fomentar e impulsar as actividades deportivas segundo os principios de obxectividade, concorrencia competitiva, publicidade e transparencia. A finalidade desta convocatoria é apoiar as entidades e clubs deportivos sen fins de lucro na realización de actividades deportivas durante o ano 2019. O programa D/19, actividades deportivas, vai dirixido ao financiamento de campionatos e eventos deportivos que levarán a cabo os clubs ou entidades deportivas durante o ano 2019. A concesión das subvencións estará suxeita á dispoñibilidade orzamentaria e convocarase con cargo á aplicación 19/340.3410.489.04 do Orzamento da Deputación para o ano 2019 por un importe total de cincocentos mil (500.000,00) euros. Poderán solicitar estas subvencións as asociacións e clubs deportivos que reúnan os seguintes requisitos: Non serán obxecto de subvención as actividades que estean reguladas noutras convocatorias deste organismo provincial ou incluídas no programa de deporte escolar da Secretaría Xeral para o Deporte. A cantidade solicitada non poderá exceder o 80 % do orzamento total da actividade. Non serán obxecto de subvención as propostas que non supoñan a realización de práctica deportiva nin os campus deportivos ou multideportivos. Non terá a condición de gasto subvencionable ningún que non sexa específico para os días nos que se realice a actividade. Unicamente serán subvencionables aqueles que de xeito indubidable respondan á natureza da actividade subvencionada, resulten estritamente necesarios e sexan directamente imputables a esta. Segundo o acordo plenario número 15.6896, de 28 de decembro de 2016, a Deputación de Pontevedra non colaborará, patrocinará ou apoiará a realización de campionatos de tiro ao pombiño por consideralos actos de crueldade contra os animais. Así mesmo, non será obxecto de subvención ningunha actividade que poida implicar calquera tipo de maltrato aos animais. Non poderán beneficiarse destas subvencións as entidades que teñan pendentes de xustificar axudas concedidas no exercicio anterior no mesmo programa. As solicitudes presentaranse obrigatoriamente por vía electrónica a través do formulario normalizado dispoñible na sede electrónica da Deputación de Pontevedra (https://sede.depo. gal), de acordo co establecido no artigo 14.2 da Lei 39/2015, de 1 de outubro, do procedemento administrativo común das administracións públicas (LPACAP). En caso de presentar a solicitude de forma presencial requiriráselle que a emende mediante a presentación electrónica. Para estes efectos considerarase como data de presentación da solicitude aquela na que se realizase a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). O prazo de presentación de solicitudes será de 1 mes, contado a partir do día seguinte ao da publicación da convocatoria das bases e do extracto no Boletín Oficial da Provincia de Pontevedra (BOPPO). Para a tramitación deste procedemento consultaranse automaticamente os datos incluídos nos documentos elaborados polas administracións públicas e que se detallan a continuación: En caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. No suposto de imposibilidade material de obter o documento o órgano competente poderá requirirlle á persoa interesada a súa presentación ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución. As entidades solicitantes deberán achegar coa solicitude a seguinte documentación: A documentación complementaria deberá presentarse electronicamente. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a exhibición do documento orixinal para o cotexo da copia electrónica presentada. Se algunha das persoas interesadas presenta a documentación complementaria presencialmente requiriráselle que a emende a través da súa presentación electrónica. Para estes efectos, considerarase como data de presentación aquela na que se realizase a emenda. Publicaranse no BOPPO, de conformidade co establecido no artigo 45 da LPACAP, as entidades incluídas e excluídas. Así mesmo, serán igualmente obxecto de publicidade a través da páxina web da Deputación de Pontevedra. Todos os trámites administrativos que as entidades interesadas deban realizar durante a tramitación deste procedemento deberán efectualos electronicamente a través do modelo “instancia xenérica”, dispoñible en https://sede.depo. gal. En caso de que a solicitude non reúna os datos esixidos ou calquera dos previstos no artigo 66 da LPACAP requiriráselle á persoa interesada que no prazo de 10 días hábiles emende as faltas ou presente os documentos preceptivos, indicándolle que, en caso de non facelo, se terá por desistida a súa petición, que se arquivará sen máis trámites. A concesión das subvencións realizarase en réxime de concorrencia competitiva, tendo en conta para a adxudicación das subvencións os seguintes criterios: I. Número de deportistas ou de equipos participantes: ata 20 puntos II. Ámbito territorial do evento: ata 20 puntos a) Provincial: 10 puntos b) Autonómico: 15 puntos c) Nacional e internacional: 20 puntos III. Antigüidade e consolidación do evento: ata 15 puntos IV. Número de xornadas do evento: ata 10 puntos V. Orzamento de gastos e ingresos do evento: ata 10 puntos VI. Achega económica da propia entidade ao financiamento do evento: ata 15 puntos VII. Interese turístico da actividade, con acreditación oficial: 5 puntos VIII. Actividade que na súa totalidade promocione o deporte base, o deporte feminino ou o de persoas con diversidade funcional: 5 puntos A concesión destas subvencións é compatible coas doutras administracións públicas que se reciban para o mesmo fin, tendo en conta que o conxunto de todas elas en ningún caso poderá superar o 100 % do orzamento que presente o club. A instrución do procedemento de concesión de subvencións correspóndelle ao xefe do Servizo de Deportes, quen realizará de oficio todas as actuacións que estime necesarias para a determinación, coñecemento e comprobación dos datos, en virtude dos cales fará un informe-proposta no que figure a valoración das solicitudes segundo os criterios sinalados na base 10.ª, explicando o sistema seguido, de conformidade co previsto no artigo 19 da Ordenanza xeral de subvencións da Deputación de Pontevedra e no artigo 24 da Lei 38/2003, de 17 de novembro, xeral de subvencións (LXS). Informe de fiscalización do Servizo de Intervención de todos os expedientes e informe-proposta. Posteriormente a comisión de valoración das solicitudes de subvención realizará un estudo do informe-proposta do xefe do servizo. Este órgano colexiado estará composto por: — Presidenta: a deputada delegada da área de Deportes ou a persoa a quen designe — Vogais: dúas persoas técnicas do Servizo de Deportes e outra do persoal técnico do Servizo de Intervención — Secretaría ou secretario: unha o un funcionario do Servizo de Deportes, que actuará sen voto A comisión de valoración poderá: — Obter cantos informes estime necesarios para resolver — Emitir un informe das solicitudes de subvención A concesión das subvencións levarase a cabo a través do procedemento de concorrencia competitiva establecido no artigo 21.1 da LXS. As propostas de concesión de subvencións someteranse á aprobación do órgano competente. O acto de resolución do procedemento será obxecto de publicación e terá os efectos dunha notificación por tratarse dun procedemento de concorrencia competitiva (artigo 45 da LPACAP). Logo de transcorridos seis meses a partir do día seguinte a aquel no que remate o prazo de presentación de solicitudes sen notificar a resolución as persoas interesadas estarán lexitimadas para entender como desestimada por silencio administrativo a solicitude de subvención. Unha vez publicada a aprobación das subvencións concedidas e realizada a actividade (ata o 31 de decembro de 2019) as entidades beneficiarias deberán xustificalas antes do 31 de marzo de 2020. Os gastos xustificados deberán axustarse aos conceptos establecidos no orzamento inicial e, con carácter xeral, non se admitirán como válidos os xustificantes referidos a alimentos e bebidas, a excepción do avituallamento e manutención das e dos participantes. Non se admitirán como válidas as facturas de material deportivo inventariable nin os gastos que non sexan específicos da actividade subvencionada. Para cobrar a subvención as entidades deberán presentar a seguinte documentación obrigatoriamente por medios electrónicos a través do modelo “instancia xenérica”, dispoñible en https://sede.depo. gal: a. Conta xustificativa dos gastos, na que se determinará o custo ou gasto total da finalidade subvencionada, detallando as facturas ou documentos con valor probatorio no ámbito mercantil e administrativo, na que se poña de relevo que os gastos que figuran nesta conta se aplicaron á finalidade para a que foi concedida a axuda, indicando que o resto dos xustificantes desa conta están á disposición da Deputación para o seu exame, tal como se establece no artigo 24.1. B. f. da Ordenanza xeral de subvencións da Deputación de Pontevedra. b. Orixinais ou copias cotexadas de facturas ou documentos análogos con valor probatorio no ámbito mercantil e administrativo polo importe da subvención concedida, indicando en cada factura o número de unidades, os prezos unitarios destas e o custo total de cada unidade. Non se admitirán como xustificación as nóminas de persoal propio da entidade. Só se aceptarán as nóminas do persoal contratado especificamente para desenvolver a actividade subvencionada. As facturas presentadas para xustificar as subvencións con data posterior á finalización do prazo de xustificación en ningún caso terán carácter de gasto subvencionable. c. Os gastos xustificados deberán axustarse aos conceptos incluídos no orzamento inicial, cunha porcentaxe de desviación máxima, entre os distintos conceptos, do 20 %. d. Os gastos que figuren na conta xustificativa aboaránselles ás persoas beneficiarias preferiblemente antes da presentación da xustificación da subvención pero, en todo caso, deberán aboarse no prazo máximo de 1 mes desde a percepción dos fondos. O gasto non pagado ou pagado fóra deste prazo non se considerará subvencionable. e. As persoas beneficiarias das subvencións provinciais deben empregar, con carácter xeral, formas de pagamento a terceiras persoas que poidan acreditarse mediante un documento expedido por unha entidade financeira no que queden identificados a persoa beneficiaria, o importe e a data de pagamento (tarxetas bancarias de crédito ou débito, talóns nominativos, transferencias bancarias etc.). Só excepcionalmente poderá empregarse o pagamento en metálico cando non sexa posible outra forma alternativa. O incumprimento desta disposición para algún gasto implicará que este se considere non subvencionable, sempre que supere o importe de novecentos (900,00) euros. f. Declaración de que non se recibiron outras subvencións de administracións públicas ou entidades persoais para a finalidade subvencionada ou, no seu caso, detalle do financiamento obtido e declaración responsable de que os ingresos non superan o 100 % do custo da finalidade subvencionada. g. Para cobrar a axuda concedida as entidades deberán estar ao día das súas obrigas fiscais coa Axencia Estatal Tributaria, coa Facenda autonómica, coa Seguridade Social e coa Deputación, situación que determinará de oficio a propia institución provincial. h. Memoria xustificativa do cumprimento das condicións establecidas na solicitude de subvención, debidamente asinada, na que se indiquen as actividades realizadas e os resultados obtidos. i. Acreditar a debida difusión mediante soportes publicitarios, físicos ou telemáticos do financiamento por parte da Deputación para esta actividade. Para pagar a subvención terase en conta o seguinte: O pagamento efectuarase por transferencia á conta bancaria indicada pola entidade perceptora. As entidades beneficiarias das subvencións concedidas con cargo ao Orzamento provincial teñen as seguintes obrigas: a. Cumprir co obxectivo, executar o proxecto, realizar a actividade ou adoptar o comportamento que fundamenta a concesión das subvencións b. Xustificar o cumprimento dos requisitos e condicións, así como a realización da actividade e o cumprimento da finalidade que determine a concesión da subvención. O prazo para realizar a actividade será o ano 2019 c. Someterse ás actuacións de comprobación que efectuará o órgano concedente, así como a calquera outra de comprobación e control financeiro que poidan realizar os órganos competentes, achegando canta información lles sexa requirida no exercicio das actuacións de comprobacións anteriores d. Dispoñer dos libros contables, os requisitos dilixenciados e os demais documentos nos termos esixidos pola lexislación mercantil e sectorial aplicable á persoa beneficiaria en cada caso, así como de cantos estados contables e rexistros específicos se esixan nas bases reguladoras das subvencións, coa finalidade de garantir o adecuado exercicio das facultades de comprobación e control e. Conservar os documentos xustificativos da aplicación dada aos fondos recibidos, incluídos os documentos electrónicos, en tanto poidan ser obxecto das actuacións de comprobación e control Os logotipos oficiais que se deben inserir están dispoñibles en www.depo. gal (área de descargas/imaxe institucional). Unha vez vencido o prazo de xustificación sinalado nestas bases ou, se for o caso, o establecido na prórroga sen que o club beneficiario presentase a documentación xustificativa, o Servizo de Deportes requiriralle que a presente no prazo improrrogable de 15 días. O feito de non presentar a documentación neste prazo suporá a perda da subvención e as demais responsabilidades previstas na LXS. As subvencións concedidas deberán ser devoltas ou reintegradas, entre outros, polos seguintes motivos: De acordo co establecido na base 16.2 das de execución do Orzamento para o ano 2019 e cumprindo o establecido no artigo 17 da LXS o órgano competente para a aprobación destas bases é a Xunta de Goberno. As subvencións que outorgue a Deputación réxense pola seguinte normativa: Contra estas bases e as resolucións administrativas que se adopten na súa execución poderá interpoñerse, no prazo de 1 mes, un recurso potestativo de reposición ante o órgano que a ditou, que se entenderá como desestimado se transcorre este período sen recibir contestación. Neste caso poderá interpoñerse no prazo de 2 meses un recurso contencioso-administrativo ante o Xulgado do Contencioso-Administrativo, como se prevé no artigo 8 da Lei 29/1998, de 13 de xullo, da xurisdición contencioso-administrativa. Igualmente, contra esta resolución tamén poderá interpoñerse directamente un recurso contencioso-administrativo no prazo indicado. En todos os casos os prazos contarán a partir do día seguinte ao da recepción da correspondente notificación ou da data na que o recurso de reposición se entenda como desestimado. Estas bases reguladoras publicaranse no BOPPO e en https://sede.depo. gal. Por outra parte, de conformidade co previsto nos artigos 17.3. b) e 20.8. a) da LXS, remitirase o texto da convocatoria á Base de Datos Nacional de Subvencións (BDNS) para a súa publicación nela, que será a que lle dea traslado do seu extracto ao BOPPO. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a entidade beneficiaria declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa en interese público ou o exercicio de poderes públicos, segundo as normas de rango legal recollidas no apartado “normativa aplicable”, dispoñible na ficha do procedemento en https://sede.depo. gal. Os datos persoais recadados neste procedemento serán obxecto de comunicación ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia e ao público xeral dada a publicación de actos prevista. As persoas interesadas poderán acceder, rectificar e suprimir os seus datos, así como exercitar outros dereitos ou revogar o seu consentimento segundo o previsto en https://depo.gal/proteccion-de-datos/exercicio-de-dereitos.